Лакхе хьоахадир аз, воай мохк бIехабар аьнна, из дегаза баьннабар аьнна дукха сагота боацаш нах хиларах йола уйлаш гуча йоахаш дола къамаьл. Массанахьа дунен тIа цIихезай вай къаман, вай, гIулакхаца а, оамалца а, хьаьша-да тIаэцаш лархIарца а, камаьрша а, цIена а, воай мохк дукхабезаш а нах да аьнна. Цудухьа тIехьарча хана, арахьара дукха нах тIа а ух вай мехка туризма даькъе долча хIаманна тIагIолла. Бакъда, нагахьа санна наькъашка хьаараехка яда канализацеши, харцахьа-бакъахьа Iокхийса яда нувхаши царна бIаргагой, царна ховргда вайна воай мохк ма дувцара дукха ца безалга а из воашта беза яхаш вай дувцар даьсса хабар долга а.